رضی
کونلومون افغانینی یاریم گورر،گورمزله نر
بو پریشان حالی دلداریم گؤرر، گؤرمزلهنر
دفتره سیغماز جفای دلستانین اؤیکوسو
دردیمی اول یار بیعاریم گؤرر، گؤرمزلهنر
عشق اودو دوشسه یاخار هم جانی هم جانانی دا
شعلهی رقصانی افکاریم گؤرر، گؤرمزلهنر
ایستهسه امساک ائده، آشفتهلیک طوفانلارین
دالقا-دالقا نفس بیداریم گؤرر ، گؤرمزلهنر
هجرانین سارسیتماسین، هم ده رقیبین فتنهسین
آشکارا چشم خونباریم گؤرر، گؤرمزلهنر
کعبهدن، بتخانهدن، هاردانمی گزسین چارهسین
عجزینی اول درد-ی ناچاریم گؤرر، گؤرمزلهنر
عهد و پیمان اوغرونا گؤز قیرپمادان جاندان کئچن
یار بدپیمانی ایلقاریم گؤرر، گؤرمزلهنر
دؤورانین ظالملییین، مظلوما بدکردارلیغین
حزن و اندوه ایچره کرداریم گؤرر، گؤرمزلهنر
گونتایین شعرینده سؤز اسرکلییین هئچ قوشقوسوز
جان ائوینده جانِ اشعاریم گؤرر، گؤرمزلهنر
متحیر
آی منیم جانیم نه دن یاریم سئور،سئو مز له نر
جان دئیه رکن لئیلی یه داریم سئور،سئومز له نر
غونچه میز بیر گون فلک باغیندا سویلر مجنونا
سانما الده ن گئتدی دلداریم سئور،سئومز له نر
هانسی شیرین دیرکی فرهادین یونوب داغلار کیمی؟
عشقی نالان آختاران زاریم سئور، سئومز له نر
اولسا مقصودینده دوز عاشیق یورولماز دهریده
عرشه لاییق اوددا غمخواریم سئور، سئومز له نر
ال گوتور مز سئوگیسیندن قان اودارکن جان سوزر
اود سوزون چوللرده پرگاریم سئور، سئومز له نر
یوخ دئمز دیوانه یه وار نوقطه سیندن قانلیسی
برگی عیشی دیلده گولزاریم سئور ،سئومزله نر
فیضی صوحبتدن یورولماز سوسنیم آخ وای نه دی؟
گوشه ی وحدتده بیداریم سئور ، سئومز له نر
جان قوشوندان متحیر لرکئچه ر کیمدیر پاخیل؟
دیده سیندن اوپمه میش یاریم سئور، سئومز له نر
urd_Arab azb_Arab pes_Arab azb_Arab azb_Arab pbt_Arab azb_Arab azb_Arab pes_Arab azb_Arab pes_Arab pes_Arab prs_Arab azb_Arab azb_Arab urd_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab pes_Arab azb_Arab azb_Arab